સાયલાના મદારગઢ ગામે વિદેશી દારૂની હેરાફેરી થતી હોવાની બાતમી સાયલા પોલીસને મળી હતી. આથી સુખદેવસિંહ રાઠોડ અને પોલીસકર્મીઓ મદારગઢ તરફ જતા બાઇક ચાલકની પુછપરછમાં પોતાનું નામ પથાભાઇ સગરામભાઇ કટોસણા બતાવ્યું હતું. ત્યારબાદ પોલીસની ઉલટ તપાસમાં તેની પાસેથી વિદેશીદારૂની 22 બોટલ કિંમત 2200 મળી આવી હતી. પોલીસે મોટરસાઇકલ અને મોબાઇલ સાથેના 32,300ના મુદામાલ સાથે પથાભાઇ સામે ગુનો દાખલ કરીને તપાસ વી.એમ.ડેર ચલાવી રહ્યા છે. લખતર શહેરનાં દરબારગઢ વિસ્તારમાં દેશીદારૂ વેંચાતો હોવાની બાતમી સુરેન્દ્રનગર પોલીસની એસ.ઓ.જી. શાખાને મળી હતી. આથી દરબારગઢમાં રહેતાં જયવિરસિંહ ઉર્ફે જયુભા ઘોઘુભા ઝાલાનાં ઘરે રેડ કરતાં 2500ની કિંમતનો 25 લીટર દેશીદારૂ પકડી પાડ્યો હતો. આ અંગે એસ.ઓ.જી. શાખાનાં મહિપતસિંહ હિંમતસિંહ મકવાણા લખતર પોલીસ મથકમાં ફરીયાદ નોંધાવી હતી. આ દરોડામાં જયવિરસિંહ ઝાલા નાસી જવામાં સફળ થયા હતા.